**BUDAPEST FŐVÁROS XVI. KERÜLETI ÖNKORMÁNYZAT**

**J E G Y Z Ő K Ö N Y V**

Készült a 2016. július 25-én (hétfőn) a Budapest XVI. kerületi Polgármesteri Hivatal nagytermében (1163 Budapest, Havashalom u. 43. fszt. 18.) a Budapest Főváros XVI. kerületi Önkormányzat Képviselő-testülete 13. számú *rendkívüli* ülésén.

**A Képviselők közül jelen vannak:**

|  |  |
| --- | --- |
|  | KOVÁCS PÉTERÁCS ANIKÓ KOVÁCS RAYMUND ABONYI JÁNOS MIZSEI LÁSZLÓ DR. SEBŐK LÁSZLÓVAJDA ZOLTÁN TAMÁSVARGA ILONA |

**IGAZOLTAN TÁVOL:**

SZATMÁRY LÁSZLÓ

HORVÁTH JÁNOS

GÁSPÁR JÓZSEF

DOBRE DÁNIEL

VINCZE ÁGNES

DR. KÖRNYEINÉ RÁTZ KATALIN

ANTALÓCZY CSABA BÉLA

DR. CSOMOR ERVIN

SZÁSZ JÓZSEF

**Tanácskozási joggal meghívott**

ANCSIN LÁSZLÓ

**Polgármesteri Hivatal részéről**

DR. SULCZ ANDREA

KATÁNÉ PERGEL ÁGNES

KOVÁCS PÉTER

Arra kérem tisztelt képviselőtársaimat, hogy aki már itt van, az legyen kedves, kapcsolja is be a gépét, hogy lássam, hogy kellő számban vagyunk-e már jelen ahhoz, hogy elkezdjük a mai ülést. Hát, én biztos nem voltam képviselő úr! Szomszédjára tudok következtetni, de ….. A tiedet is valaki? A te szomszédodra … Sebők úr most érkezett, nem hinném, hogy Ő bekapcsolta bárkinek is a gépét. Ne nyúlkáljunk egymás szavazógépéhez! Abból nem sül ki jó. Sebők úr máris ügyrendben?

DR. SEBŐK LÁSZLÓ

Persze, csak annyit kívánok jelezni, hogy Mizsei képviselő jelezte, felhívott telefonon, hogy elakadt a Csömöri úton a busza.

KOVÁCS PÉTER

Megvárjuk. Megvárjuk Mizsei urat. Minden képviselő-testületi ülés nyilvános. Látod, milyen rendes képviselő asszony? Annak ellenére, hogy a gyerekével kéne lennie, annak ellenére is eljön a rendkívüli ülésre. Köszönjük Ács Anikó képviselő asszonynak! Hát, jegyző urat megkérdezzük ez ügyben. Ha nagykorú lenne, és megválasztották volna, akkor képviselő lenne, de mivel se nem nagykorú, se nem választották ….. Hát, kedves képviselőtársaim, úgy látom, 2 óra elmúlt, és még egyelőre az én matektudásom szerint, meg a számítógép kijelzése szerint is heten vagyunk itt, bár állítólag Mizsei úr még érkezik, úgyhogy még megvárjuk Mizsei urat, hátha érkezik még vele valaki és ugyanazon a buszon utazik. Hát azt mondta Sebők úr, hogy jön. Nem? Jól mondom? Mindennek van fele, kérem szépen. Egész-e, maradék nélkül lehet-e osztani kettővel, hogy matematikai axiómával éljünk, nem. Üdvözöljük Mizsei képviselő urat. Sajnos, még nem vagyunk így sem elegen, hogy tudjunk ma testületi ülést tartani, úgyhogy várunk negyedig, hátha érkezik még valaki. No, hát az óra szerint negyed van. Kérdezem, hogy várjunk-e még, vagy ne várjunk? Jó, akkor várjunk még egy 5 percet, hát, ha nem mondtak semmit. Hát igen, önmagában egy lehetetlen küldetés azért így a nyár közepén, igazgatási szünet alatt rendkívüli képviselő-testületi ülést összehívni. Nem véletlenül kérdeztem. És Vajda úr javaslatára hívtuk össze a mai napra ezt a rendkívüli képviselő-testületi ülést. Hát még arra az 5 percre. Hátha. Hát jó, de az SZMSZ, az nem úgy működik, hogy én akkorra hívom össze a testületi ülést, amikor akarom. Hogyha 5 képviselő ezt kezdeményezi, akkor nekem 10 napon belül össze kell hívni. Ezért kérdeztem, mikorra hívjam? Ti ezt a napot mondtátok. Hát, dehogynem.

VAJDA ZOLTÁN

Mi előzetesen a holnapi napot mondtuk Polgármester úr. Te írtál egy e-mailt nekünk, amelyben azt jelezted, hogy a holnapi nap is még alkalmas erre. Ezt Jegyző úr valamilyen …..

KOVÁCS PÉTER

Én azt mondtam, hogy ez az utolsó nap, amire össze lehet hívni, ….

VAJDA ZOLTÁN

A holnapi napot jelezted utolsó napként Polgármester úr.

KOVÁCS PÉTER

…. és kérlek, hogy mondjátok meg, hogy szerintetek …. Ti erre azt mondtátok, amit én mondtam, hogy a legutolsó alkalomra kellene, az a holnapi nap.

VAJDA ZOLTÁN

Így van.

KOVÁCS PÉTER

Jegyző úr rájött arra, hogy én rosszul számoltam, hát van ilyen. Zárójelben jegyzem meg, látjátok, milyen mérhetetlenül rugalmas az önkormányzat vezetése itt a testületi üléssel kapcsolatban, hisz, hát hogy mondjam, formailag azért az előterjesztés elég sok kívánnivalót hagy maga után. Mégis azért összehívta Szász alpolgármester úr a mai ülésre szóló meghívót. Természetesen az én tudtommal és jóváhagyásommal.

VAJDA ZOLTÁN

Polgármester úr, meg szabad tudnom, hogy milyen formai hibái vannak?

KOVÁCS PÉTER

Persze.

VAJDA ZOLTÁN

És Tőled?

KOVÁCS PÉTER

Persze, de megvárjuk ezt az 5 percet.

VAJDA ZOLTÁN

Ja értem. Addig izgulok.

KOVÁCS PÉTER

Hogy mondjam finoman? Rugalmasan kezelem az SZMSZ-t, de lehet, hogy én vagyok a hibás ebben. Lehet, hogy szigorúan kéne kezelnem. De hát látjátok, végtelenül rugalmas vagyok. Én arról tudok beszámolni, hogy a két alpolgármesterem szabadságon van. Közigazgatási szünetben mindig így szokott lenni. Beosztjuk szépen. Rendkívüli képviselő-testületi ülésen, főleg a nyári szünetben mindig ez a probléma. Azért nem is nagyon szoktam én összehívni rendkívüli ülést ilyen nyár közepi időpontra, mint ahogy most is van. No, hát 20 van, ….

VAJDA ZOLTÁN

De múltkor volt, Polgármester úr.

KOVÁCS PÉTER

Nyár közepi időpont, közigazgatási szünet van.

VAJDA ZOLTÁN

Nyáron volt és rendkívüli ülés, határozatképesek voltunk. Szóval az akarat az mindig sokat számít. Ilona éppen most ezt jelezte, hogy most is előre meg tudjuk beszélni. Polgármester úr azt mondta, hogy ez nem így működik. Akkor beszéljük meg most is, hogy mikor alkalmas.

KOVÁCS PÉTER

Tisztelt képviselőtársaim! Következőt tudom megállapítani. A mai testületi ülést Vajda Zoltán képviselő úr javaslatára a mai napra hívtuk össze. Sajnálatos módon 8 képviselő jelent meg, a jegyzőkönyv kedvéért: Vajda Zoltán, Abonyi János, dr. Sebők László, Mizsei László, Varga Ilona, Ács Anikó, Kovács Raymund és én. Így az ülés határozatképtelen, ezt az ülést a mai napon nem tudjuk megtartani.

**kmf.**

|  |  |
| --- | --- |
| **Ancsin László** *jegyző* | **Kovács Péter** *polgármester* |